
BIROUL PERMANENT
AL
CAMEREI DEPUTAŢILOR

		

	Vă înaintăm alăturat, Raportul asupra proiectului de LEGE pentru aprobarea Ordonanţei de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electrică, transmis cu adresa PLx. 283 din 7 mai 2018 şi înregistrat cu nr.4c-3/228/2018 din 8 mai 2018.  
În raport cu obiectul său de reglementare, legea face parte din categoria legilor ordinare, Camera Deputaţilor fiind, în conformitate cu dispoziţiile art.75 alin.(1) teza a II-a din Constituţia Românei, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Cameră decizională.

							




PREŞEDINTE,

Iulian Iancu

R A P O R T

asupra proiectului de LEGE pentru aprobarea Ordonanţei de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electrică

În conformitate cu prevederile art. 95 și ale art. 115 din Regulamentul Camerei Deputaţilor, republicat, cu modificările și completările ulterioare, Comisia pentru industrii şi servicii a fost sesizată spre dezbatere în fond, în procedură de urgență, a proiectului de LEGE pentru aprobarea Ordonanţei de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electrică, transmis cu adresa PLx. 283 din 7 mai 2018 şi înregistrat cu nr.4c-3/228/2018 din 8 mai 2018.  
Senatul, în calitate de primă Cameră sesizată, a adoptat acest proiect de Lege în şedinţa din 2 mai 2018.
Consiliul Legislativ a avizat favorabil proiectul de Lege, cu unele observaţii şi propuneri, aviz transmis cu adresa nr. 302 din 4 aprilie 2018.
Comisia pentru politică economică, reformă și privatizare a avizat favorabil proiectul de lege, în forma adoptată de Senat, aviz transmis cu adresa nr. 4c-1/176 din 15 mai 2018.
În conformitate cu prevederile art. 61 din Regulamentul Camerei Deputaţilor republicat, cu modificările și completările ulterioare, membrii Comisiei pentru industrii şi servicii au examinat în data de 30.05.2018 inițiativa legislativă, expunerea de motive, avizul favorabil, cu observaţii şi propuneri, al Consiliului Legislativ, punctele de vedere primite de la Ministerul Energiei și Consiliul Concurenței, avizul Comisiei pentru politică economică, reformă și privatizare. 
La lucrările comisiei au fost prezenţi 18 de deputaţi din totalul de 20 deputaţi membri ai comisiei.
În conformitate cu prevederile art. 54 şi 55 din Regulamentul Camerei Deputaţilor, republicat, cu modificările și completările ulterioare, la dezbaterea proiectului de lege la şedinţa comisiei a participat: domnul Alicuș Viorel, director general, de la ANRE; Nazare Liviu inspector, Harmina Vîte inspector, de la Consiliul Concurenței.
În urma dezbaterilor, Comisia pentru industrii şi servicii au hotărât, cu unanimitate de voturi, să propună plenului Camerei Deputaţilor spre dezbatere şi adoptare proiectului de LEGE pentru aprobarea Ordonanţei de urgenţă a Guvernului nr.26/2018 privind adoptarea unor măsuri pentru siguranţa alimentării cu energie electrică, în forma adoptată de Senat.
În raport de obiectul şi conţinutul său, proiectul de Lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.









                   PREŞEDINTE,                                   		   SECRETAR,

                    Iulian Iancu                                         		Mînzatu Roxana





	Consilier parlamentar
                Lucian Cumpătă

